ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 41
Κατανομή οργανικών θέσεων Εισαγγελέων Εφετών, Αντεισαγγελέων Εφετών και Εισαγγελέων
Πρωτοδικών στις Εισαγγελίες Εφετών και Πρωτοδικών της χώρας.
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Του άρθρου 3 παρ. 2 περ. α΄, υποπερ. αα΄ του ν. 1756/
1988 «Κώδικας Οργανισμού Δικαστηρίων και Κατάστασης Δικαστικών Λειτουργών» (Α΄ 35), όπως ισχύουν.
β) Του άρθρου 22 του ν. 4596/2019 (Α΄ 32).
γ) Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, [άρθρο πρώτο του
π.δ. 63/2005 (Α΄ 98)].
2. Τη με αριθμ. 14/2019 γνώμη της Εισαγγελέως του
Αρείου Πάγου, η οποία, για τη διατύπωσή της, έλαβε
υπόψη τις αιτιολογημένες προτάσεις των Εισαγγελέων
Εφετών που διευθύνουν τις εισαγγελίες Εφετών της χώρας, ήτοι:
α. Τη με αριθμ. 5770, 6068, 6101/5-4-2019 γνώμη του
Διευθύνοντος την Εισαγγελία Εφετών Αθηνών.
β. Τη με αριθμ. 2145/5-4-2019 γνώμη του Εισαγγελέα
Εφετών Ανατολικής Κρήτης.
γ. Τη με αριθμό 200/1-4-2019 γνώμη του Εισαγγελέα
Εφετών Βορείου Αιγαίου.
δ. Τη με αριθμ. 985α/4-4-2019 γνώμη του Διευθύνοντος την Εισαγγελία Εφετών Εύβοιας.
ε. Τις με αριθμ. 2178/3-4-2019 και ΕΜΠ 16/4-4-2019
γνώμες της Διευθύνουσας την Εισαγγελία Εφετών Θεσσαλονίκης.
στ. Τη με αριθμ. 2512/5-4-2019 (σε Ορθή Επανάληψη)
γνώμη του Εισαγγελέα Εφετών Θράκης.
ζ. Τη με αριθμ. 1279/5-4-2019 γνώμη του Εισαγγελέα
Εφετών Ιωαννίνων.
η. Τις με αριθμ. 292/3-4-2019 και 316/5-4-2019 γνώμες
του Εισαγγελέα Εφετών Καλαμάτας.
θ. Τις με αριθμό 228 και 228Α/5-4-2019 γνώμες του
Εισαγγελέα Εφετών Λαμίας.
ι. Τις με αριθμ. 356/2-3-2019 και 356α/3-4-2019 γνώμες
του Διευθύνοντος την Εισαγγελία Εφετών Λάρισας.
ια. Τη με αριθμ. 2426/5-4-2019 γνώμη του Εισαγγελέα
Εφετών Ναυπλίου.
ιβ. Τη με αριθμ. 1782/2-4-2019 γνώμη του Εισαγγελέα
Εφετών Πατρών.
ιγ. Τη με αριθμ. 811 α/4-4-2019 γνώμη της Διευθύνουσας την Εισαγγελία Εφετών Πειραιά.
ιδ. Τη με αριθμ. 865/2-4-2019 γνώμη του Εισαγγελέα
Εφετών Αιγαίου.
ιε. Τη με αριθμ. 448/2-4-2019 γνώμη του Εισαγγελέα
Εφετών Δυτικής Μακεδονίας.
ιστ. Τη με αριθμ. 894/3-4-2019 γνώμη του Εισαγγελέα
Εφετών Δυτικής Στερεάς Ελλάδας.
ιζ. Τη με αριθμ. 1874/5-4-2019 γνώμη του Εισαγγελέα
Εφετών Δωδεκανήσου.
ιη. Τη με αριθμ. 887/5-4-2019 γνώμη της Εισαγγελέως
Εφετών Κέρκυρας.
ιθ. Τη με αριθμ. 1862/4-4-2019 γνώμη του Εισαγγελέα
Εφετών Κρήτης.
3. Το γεγονός ότι το παρόν διάταγμα δεν προκαλεί δαπάνη σε βάρος του κρατικού προϋπολογισμού.
4. Τη με αριθμ. Δ82/2019 γνωμοδότηση του Συμβουλίου της Επικρατείας, μετά από σχετική πρόταση του
Υπουργού Δικαιοσύνης, Διαφάνειας και Ανθρωπίνων
Δικαιωμάτων, αποφασίζουμε:
Άρθρο 1
Οι οργανικές θέσεις των Εισαγγελέων Εφετών, Αντεισαγγελέων Εφετών και Εισαγγελέων Πρωτοδικών οι
οποίες συνεστήθησαν με τις διατάξεις του άρθρου 22
του ν. 4596/2019 (Α΄ 32) κατανέμονται στις Εισαγγελίες
Εφετών και Πρωτοδικών της χώρας ως εξής:
1. Εισαγγελία Εφετών Αθηνών: Αυξάνεται ο αριθμός
των οργανικών θέσεων των Εισαγγελέων Εφετών κατά
(1), οριζομένου του συνολικού αριθμού αυτών σε είκοσι
έξι (26).
2. Εισαγγελία Εφετών Θεσσαλονίκης: Αυξάνεται ο αριθμός των οργανικών θέσεων των Εισαγγελέων Εφετών
κατά μία (1), οριζομένου του συνολικού αριθμού αυτών
σε επτά (7).
3. Εισαγγελία Εφετών Πατρών: Αυξάνεται ο αριθμός
των οργανικών θέσεων των Αντεισαγγελέων Εφετών
κατά μία (1), οριζομένου του συνολικού αριθμού αυτών
σε οκτώ (8).
4. Εισαγγελία Εφετών Ναυπλίου: Αυξάνεται ο αριθμός
των οργανικών θέσεων των Αντεισαγγελέων Εφετών
κατά μία (1), οριζομένου του συνολικού αριθμού αυτών
σε τρεις (3).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαΐου 2019
ΤΕΥΧΟΣ  ΠΡΩΤΟ
Αρ. Φύλλου 71
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 71/13.05.2019
5. Εισαγγελία Πρωτοδικών Αθηνών: Αυξάνεται ο αριθμός των οργανικών θέσεων των Εισαγγελέων Πρωτοδι-
κών κατά μία (1), οριζομένου του συνολικού αριθμού
αυτών σε πενήντα πέντε (55).
6. Εισαγγελία Πρωτοδικών Πειραιώς: Αυξάνεται ο αριθμός των οργανικών θέσεων των Εισαγγελέων Πρωτοδι-
κών κατά μία (1), οριζομένου του συνολικού αριθμού
αυτών σε οκτώ (8).
Άρθρο 2
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Δικαιοσύνης, Διαφάνειας και Ανθρωπίνων Δικαιωμάτων αναθέτουμε τη δημοσίευση και εκτέ-
λεση του παρόντος διατάγματος.
Αθήνα, 10 Μαΐου 2019
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός Δικαιοσύνης,
Διαφάνειας και Ανθρωπίνων Δικαιωμάτων
ΜΙΧΑΗΛ ΚΑΛΟΓΗΡΟΥ

[Source: 20190100071.pdf | Tokens: 4153]